ddrg/super_eurlex huggingface dataset:
1999/405/EY: Neuvoston päätös, tehty 10 päivänä kesäkuuta 1999, luvan antamisesta Espanjan kuningaskunnalle liittyä väliaikaisesti Amerikan trooppisten tonnikalojen suojelukomission (IATTC) perustamista koskevaan yleissopimukseen



Virallinen lehti nro L 155 , 22/06/1999 s. 0037 - 0038



NEUVOSTON PÄÄTÖS, tehty 10 päivänä kesäkuuta 1999, luvan antamisesta Espanjan kuningaskunnalle liittyä väliaikaisesti Amerikan trooppisten tonnikalojen suojelukomission (IATTC) perustamista koskevaan yleissopimukseen (1999/405/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), sekä katsoo, että (1) Euroopan yhteisö on halukas liittymään Amerikan trooppisten tonnikalojen suojelukomission (IATTC) perustamista koskevan yleissopimuksen sopimuspuoleksi, sillä yhteisöllä on aluksia tämän alueellisen kalastusjärjestön toimivaltaan kuuluvalla maantieteellisellä alueella; tällä hetkellä nämä alukset purjehtivat Espanjan kuningaskunnan lipun alla, (2) voimassa olevien tekstien mukaan IATTC:n perustamista koskevaan yleissopimukseen voivat liittyä ainoastaan täysivaltaiset valtiot; yhteisö neuvottelee parhaillaan yleissopimuksen sopimuspuolten kanssa sen muuttamisesta siten, että Euroopan yhteisön kaltaiset alueelliset taloudellisen yhdentymisen järjestöt voisivat liittyä siihen, (3) yhteisön liittyminen ei tapahdu lähitulevaisuudessa; on kuitenkin tarpeen, että yhteisön alusten edut ovat jo tässä vaiheessa edustettuina, (4) tämän vuoksi olisi Espanjan kuningaskunnalle annettava lupa liittyä väliaikaisesti IATTC:n perustamista koskevaan yleissopimukseen siihen asti, kun Euroopan yhteisö liittyy siihen, (5) tämä lupa olisi annettava poikkeuksellisena, ainutlaatuiseen tilanteeseen liittyvänä toimenpiteenä, eikä siitä tulisi muodostua ennakkotapausta yhteisön edustamiselle kansainvälisissä järjestöissä kalastusalalla tai muilla aloilla, ja (6) olisi varmistettava, että Espanjan IATTC:n jäsenenä tekemät päätökset ovat yhteisön kannan mukaisia, ON TEHNYT TÄMÄN PÄÄTÖKSEN: 1 artikla Espanjan kuningaskunnalla on lupa liittyä Amerikan trooppisten tonnikalojen suojelukomission (IATTC) perustamista koskevaan yleissopimukseen, sanotun kuitenkaan rajoittamatta Euroopan yhteisön yksinomaista toimivaltaa asiassa. Espanjan kuningaskunta sitoutuu irtisanomaan yleissopimuksen päivänä, jona yhteisö liittyy kyseiseen yleissopimukseen. 2 artikla 1. Sopimuspuolena Espanjan kuningaskunta osallistuu IATTC:n päätöksentekoon noudattaen yhteisön kantaa ja tiiviisti komission kanssa neuvotellen. 2. Espanjan kuningaskunta antaa komissiolle selvityksen IATTC:n toiminnasta, ja komissio antaa asiasta kertomuksen Euroopan parlamentille ja neuvostolle. 3 artikla Tämä päätös on osoitettu Espanjan kuningaskunnalle. Tehty Luxemburgissa 10 päivänä kesäkuuta 1999. Neuvoston puolesta K.-H. FUNKE Puheenjohtaja (1) Lausunto annettu 4. toukokuuta 1999 (ei vielä julkaistu virallisessa lehdessä).
1999/377/EY: Komission päätös, tehty 19 päivänä toukokuuta 1999, nautaeläimiä koskevan Belgian tietokannan toimintakelpoisuuden toteamisesta (tiedoksiannettu numerolla K(1999) 1349) (Ainoastaan ranskan- ja hollanninkieliset tekstit ovat todistusvoimaisia)



Virallinen lehti nro L 144 , 09/06/1999 s. 0036 - 0036



KOMISSION PÄÄTÖS, tehty 19 päivänä toukokuuta 1999, nautaeläimiä koskevan Belgian tietokannan toimintakelpoisuuden toteamisesta (tiedoksiannettu numerolla K(1999) 1349) (Ainoastaan ranskan- ja hollanninkieliset tekstit ovat todistusvoimaisia) (1999/377/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon neutaeläinten tunnistus- ja rekisteröintijärjestelmän sekä naudanlihan ja naudanlihatuotteiden merkitsemisen käyttöönottamisesta 21 päivänä huhtikuuta 1997 annetun neuvoston asetuksen (EY) N:o 820/97(1) ja erityisesti sen 6 artiklan 3 kohdan ensimmäisen luetelmakohdan, ottaa huomioon Belgian tekemän hakemuksen, sekä katsoo, että (1) Belgian viranomaiset esittivät 12 päivänä lokakuuta 1998 komissiolle hakemuksen Belgian nautaeläinten tunnistus- ja rekisteröintijärjestelmään kuuluvan tietokannan toimintakelpoisuuden toteamiseksi; hakemuksen mukana oli tarvittavat tiedot, jotka päivitettiin 25 päivänä helmikuuta 1999, (2) Belgian viranomaiset ovat sitoutuneet parantamaan tietokannan luotettavuutta varmistamalla erityisesti, että i) kaikenlaiset siirrot rekisteröidään tietokantaan ja ii) toimivaltainen viranomainen pystyy nopeasti korjamaan mahdolliset virheet tai puutteet, jotka havaitaan automaattisesti tai asianomaisissa paikalla tehtävissä tarkastuksissa; lisäksi Belgian viranomaiset ovat sitoutuneet muuttamaan kadonneen korvamerkin korvaamista koskevat säännökset vastaamaan asetuksen (EY) N:o 820/97 säännöksiä; Belgian viranomaiset ovat sitoutuneet panemaan täytäntöön kyseiset parannustoimenpiteet viimeistään 30 päivänä kesäkuuta 1999, ja (3) Belgian tilanne huomioon ottaen on syytä todeta nautaeläimiä koskevan tietokannan toimitakelpoisuus, ON TEHNYT TÄMÄN PÄÄTÖKSEN: 1 artikla Nautaeläimiä koskevan Belgian tietokannan todetaan olevan toimintakelpoinen 1 päivästä heinäkuuta 1999. 2 artikla Tämä päätös on osoitettu Belgialle. Tehty Brysselissä 19 päivänä toukokuuta 1999. Komission puolesta Franz FISCHLER Komission jäsen (1) EYVL L 117, 7.5.1997, s. 1.
1999/375/EY: Komission päätös, tehty 19 päivänä toukokuuta 1999, nautaeläimiä koskevan Luxemburgin tietokannan toimintakelpoisuuden toteamisesta (tiedoksiannettu numerolla K(1999) 1270) (Ainoastaan ranskankielinen teksti on todistusvoimainen)



Virallinen lehti nro L 144 , 09/06/1999 s. 0034 - 0034



KOMISSION PÄÄTÖS, tehty 19 päivänä toukokuuta 1999, nautaeläimiä koskevan Luxemburgin tietokannan toimintakelpoisuuden toteamisesta (tiedoksiannettu numerolla K(1999) 1270) (Ainoastaan ranskankielinen teksti on todistusvoimainen) (1999/375/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon neutaeläinten tunnistus- ja rekisteröintijärjestelmän sekä naudanlihan ja naudanlihatuotteiden merkitsemisen käyttöönottamisesta 21 päivänä huhtikuuta 1997 annetun neuvoston asetuksen (EY) N:o 820/97(1) ja erityisesti sen 6 artiklan 3 kohdan ensimmäisen luetelmakohdan, ottaa huomioon Luxemburgin tekemän hakemuksen, sekä katsoo, että (1) Luxemburgin viranomaiset esittivät 14 päivänä elokuuta 1998 komissiolle hakemuksen Luxemburgin nautaeläinten tunnistus- ja rekisteröintijärjestelmään kuuluvan tietokannan toimintakelpoisuuden toteamiseksi; hakemuksen mukana oli tarvittavat tiedot, jotka päivitettiin 12 päivänä maaliskuuta 1999, (2) Luxemburgin viranomaiset ovat sitoutuneet parantamaan tietokannan luotettavuutta varmistamalla erityisesti, että i) toimivaltainen viranomainen pystyy nopeasti korjaamaan mahdolliset virheet tai puutteet, jotka havaitaan automaattisesti tai asianomaisissa paikalla tehtävissä tarkastuksissa, ii) siirtojen, syntymän ja kuoleman ilmoittamisesta koskevaa määräaikaa lyhennetään seitsemään päivään ja iii) tarvittaessa toteutetaan toimenpiteitä komission asetuksen (EY) N:o 2630/97(2) säännösten täytäntöönpanemiseksi; lisäksi Luxemburgin viranomaiset ovat sitoutuneet muuttamaan kadonneen korvamerkin korvaamista koskevat säännökset vastaamaan asetuksen (EY) N:o 820/97 säännöksiä; Luxemburgin viranomaiset ovat sitoutuneet panemaan täytäntöön kyseiset parannustoimenpiteet viimeistään 30 päivänä heinäkuuta 1999, ja (3) Luxemburgin tilanne huomioon ottaen on syytä todeta nautaeläimiä koskevan tietokannan toimintakelpoisuus, ON TEHNYT TÄMÄN PÄÄTÖKSEN: 1 artikla Nautaeläimiä koskevan Luxemburgin tietokannan todetaan olevan toimintakelpoinen 1 päivästä elokuuta 1999. 2 artikla Tämä päätös on osoitettu Luxemburgille. Tehty Brysselissä 19 päivänä toukokuuta 1999. Komission puolesta Franz FISCHLER Komission jäsen (1) EYVL L 117, 7.5.1997, s. 1. (2) EYVL L 354, 30.12.1997, s. 23.
1999/376/EY: Komission päätös, tehty 19 päivänä toukokuuta 1999, nautaeläimiä koskevan Tanskan tietokannan toimintakelpoisuuden toteamisesta (tiedoksiannettu numerolla K(1999) 1305) (Ainoastaan tanskankielinen teksti on todistusvoimainen)



Virallinen lehti nro L 144 , 09/06/1999 s. 0035 - 0035



KOMISSION PÄÄTÖS, tehty 19 päivänä toukokuuta 1999, nautaeläimiä koskevan Tanskan tietokannan toimintakelpoisuuden toteamisesta (tiedoksiannettu numerolla K(1999) 1305) (Ainoastaan tanskankielinen teksti on todistusvoimainen) (1999/376/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon neutaeläinten tunnistus- ja rekisteröintijärjestelmän sekä naudanlihan ja naudanlihatuotteiden merkitsemisen käyttöönottamisesta 21 päivänä huhtikuuta 1997 annetun neuvoston asetuksen (EY) N:o 820/97(1) ja erityisesti sen 6 artiklan 3 kohdan ensimmäisen luetelmakohdan, ottaa huomioon Tanskan tekemän hakemuksen, sekä katsoo, että (1) Tanskan viranomaiset esittivät 19 päivänä syyskuuta 1998 komissiolle hakemuksen Tanskan nautaeläinten tunnistus- ja rekisteröintijärjestelmään kuuluvan tietokannan toimintakelpoisuuden toteamiseksi; hakemuksen mukana oli tarvittavat tiedot, jotka päivitettiin 17 päivänä maaliskuuta 1999, (2) Tanskan viranomaiset ovat sitoutuneet parantamaan tietokannan luotettavuutta varmistamalla erityisesti, että i) toimivaltainen viranomainen pystyy nopeasti korjaamaan mahdolliset virheet tai puutteet, jotka havaitaan automaattisesti tai asianomaisissa paikalla tehtävissä tarkastuksissa, ii) siirtojen, syntymän ja kuoleman ilmoittamisesta koskevaa määräaikaa lyhennetään seitsemään päivään mahdollisimman nopeasti, ja iii) tarvittaessa toteutetaan toimenpiteitä komission asetuksen (EY) N:o 2630/97(2) säännösten täytäntöönpanemiseksi, iv) myös toimenpiteet nautaeläinten passien todentamisen helpottamiseksi ja v) toimenpiteet yksittäisten nautaeläinten palkkiotilanteen ilmoittamisen käyttöönottamiseksi on toteutettava; lisäksi Tanskan viranomaiset ovat sitoutuneet muuttamaan kadonneen korvamerkin korvaamista koskevat säännökset vastaamaan asetuksen (EY) N:o 820/97 säännöksiä; Tanskan viranomaiset ovat sitoutuneet panemaan täytäntöön kyseiset parannustoimenpiteet viimeistään 30 päivänä syyskuuta 1999, ja (3) Tanskan tilanne huomioon ottaen on syytä tunnustaa nautaeläinten tietokannan toimitakelpoisuus, ON TEHNYT TÄMÄN PÄÄTÖKSEN: 1 artikla Nautaeläimiä koskevan Tanskan tietokannan todetaan olevan toimintakelpoinen 1 päivästä lokakuuta 1999. 2 artikla Tämä päätös on osoitettu Tanskalle. Tehty Brysselissä 19 päivänä toukokuuta 1999. Komission puolesta Franz FISCHLER Komission jäsen (1) EYVL L 117, 7.5.1997, s. 1. (2) EYVL L 354, 30.12.1997, s. 23.
1999/494/EY, EHTY, Euratom: Neuvoston päätös, tehty 9 päivänä heinäkuuta 1999, Martin Bangemannia koskevan tapauksen saattamisesta yhteisöjen tuomioistuimen käsiteltäväksi



Virallinen lehti nro L 192 , 24/07/1999 s. 0055 - 0055



NEUVOSTON PÄÄTÖS, tehty 9 päivänä heinäkuuta 1999, Martin Bangemannia koskevan tapauksen saattamisesta yhteisöjen tuomioistuimen käsiteltäväksi (1999/494/EY, EHTY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 213 artiklan, ottaa huomioon Euroopan hiili- ja teräsyhteisön perustamissopimuksen ja erityisesti sen 9 artiklan, ottaa huomioon Euroopan atomienergiayhteisön perustamissopimuksen ja erityisesti sen 126 artiklan, sekä katsoo seuraavaa: 1) Euroopan yhteisön perustamissopimuksen 213 artiklan 2 kohdan 3 alakohdan, EHTY:n perustamissopimuksen 9 artiklan 2 kohdan 3 alakohdan ja Euratomin perustamissopimuksen 126 artiklan 2 kohdan 3 alakohdan mukaan komission jäsenet antavat tehtäväänsä ryhtyessään juhlallisen vakuutuksen siitä, että he toimikautensa aikana ja sen päätyttyä kunnioittavat komission jäsenyydestä johtuvia velvollisuuksia ja varsinkin osoittavat kunniallisuutta ja pidättyvyyttä, kun heille toimikauden päätyttyä tarjotaan tiettyjä tehtäviä tai etuja, 2) komission jäsen Martin Bangemann ilmoitti 29 päivänä kesäkuuta 1999 päivätyllä kirjeellä Euroopan unionin jäsenvaltioiden hallitusten edustajien konferenssin puheenjohtajalle Gerhard Schröderille aikomuksestaan harjoittaa ammattitoimintaa Société Telefónica -nimisessä yrityksessä, 3) Martin Bangemann on se komission jäsen, jonka tehtävänä vuodesta 1992 on ollut vastata tietotekniikkaa ja televiestintää koskevista asioista; näin ollen tehtävistä johtuvan pidättyvyysvelvollisuuden vuoksi Martin Bangemannin olisi pitänyt kieltäytyä tehtävistä, joita hän on suostunut harjoittamaan Société Telefónicassa, 4) näin ollen neuvoston olisi saatettava asia Euroopan yhteisöjen tuomioistuimen käsiteltäväksi Euroopan yhteisön perustamissopimuksen 213 artiklan 2 kohdan kolmannen alakohdan viimeisen virkkeen ja EHTY:n ja Euratomin perustamissopimuksen vastaavien määräysten mukaisesti, ON PÄÄTTÄNYT SEURAAVAA: 1 artikla Martin Bangemannia koskeva tapaus saatetaan Euroopan yhteisöjen tuomioistuimen käsiteltäväksi Euroopan yhteisön perustamissopimuksen 213 artiklan 2 kohdan kolmannen alakohdan viimeisen virkkeen sekä EHTY:n ja Euratomin perustamissopimuksen vastaavien määräysten mukaisesti. 2 artikla Tämä päätös ilmoitetaan Martin Bangemannille, Euroopan yhteisöjen komission puheenjohtajalle sekä Euroopan unionin jäsenvaltioiden hallituksille. Tehty Brysselissä 9 päivänä heinäkuuta 1999. Neuvoston puolesta S. NIINISTÖ Puheenjohtaja
1999/461/EY: Komission päätös, tehty 24 päivänä kesäkuuta 1999, Kreikan neuvoston direktiivin 98/18/EY mukaisesti ilmoittaman olemassa olevien A- ja B-luokan matkustaja-alusten, joihin voidaan soveltaa 6 artiklan 3 kohdan g alakohdan poikkeusta, luettelon julkaisemisesta (tiedoksiannettu numerolla K(1999) 1712) (ETA:n kannalta merkityksellinen teksti)



Virallinen lehti nro L 180 , 15/07/1999 s. 0047 - 0048



KOMISSION PÄÄTÖS, tehty 24 päivänä kesäkuuta 1999, Kreikan neuvoston direktiivin 98/18/EY mukaisesti ilmoittaman olemassa olevien A- ja B-luokan matkustaja-alusten, joihin voidaan soveltaa 6 artiklan 3 kohdan g alakohdan poikkeusta, luettelon julkaisemisesta (tiedoksiannettu numerolla K(1999) 1712) (ETA:n kannalta merkityksellinen teksti) (1999/461/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon matkustaja-alusten turvallisuussännöistä ja -määräyksistä 17 päivänä maaliskuuta 1998 annetun neuvoston direktiivin 98/18/EY(1), ja erityisesti sen 6 artiklan 3 kohdan g alakohdan, sekä katsoo, että Kreikka on ilmoittanut komissiolle luettelon olemassa olevista A- ja B-luokan matkustaja-aluksista, jotka täyttävät vaaditut edellytykset direktiivin 98/18/EY 6 artiklan 3 kohdan g alakohdan mukaisen poikkeuksen soveltamiseksi, ON TEHNYT TÄMÄN PÄÄTÖKSEN: 1 artikla Tämän päätöksen liitteessä luetellaan ne olemassa olevat A- ja B-luokan matkustaja-alukset, jotka liikennöivät yksinomaan kotimaanmatkoilla Kreikassa sijaitsevien satamien välillä ja joihin voidaan soveltaa 6 artiklan 3 kohdan g alakohdan poikkeusta. 2 artikla Tämä päätös on osoitettu kaikille jäsenvaltioille. Tehty Brysselissä 24 päivänä kesäkuuta 1999. Komission puolesta Neil KINNOCK Komission jäsen (1) EYVL L 144, 15.5.1998, s. 1. LIITE >TAULUKON PAIKKA>
Virallinen lehti nro L 217 , 17/08/1999 s. 0062 - 0062



KOMISSION PÄÄTÖS, tehty 28 päivänä heinäkuuta 1999, nautaeläimiä koskevan Itävallan tietokannan toimintakelpoisuuden toteamisesta (tiedoksiannettu numerolla K(1999) 2478) (ETA:n kannalta merkityksellinen teksti) (1999/571/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon nautaeläinten tunnistus- ja rekisteröintijärjestelmän sekä naudanlihan ja naudanlihatuotteiden merkitsemisen käyttöönottamisesta 21 päivänä huhtikuuta 1997 annetun neuvoston asetuksen (EY) N:o 820/97(1) ja erityisesti sen 6 artiklan 3 kohdan ensimmäisen luetelmakohdan, ottaa huomioon Itävallan esittämän pyynnön, sekä katsoo, että 1) Itävallan viranomaiset esittivät 23 päivänä helmikuuta 1999 komissiolle hakemuksen Itävallan nautaeläinten tunnistus- ja rekisteröintijärjestelmään kuuluvan tietokannan toimintakelpoisuuden toteamiseksi; hakemuksen mukana oli tarvittavat tiedot, jotka päivitettiin 11 päivänä kesäkuuta 1999, 2) Itävallan viranomaiset ovat sitoutuneet parantamaan tietokannan luotettavuutta varmistamalla erityisesti, että a) kaikenlaiset siirrot rekisteröidään tietokantaan, b) toimivaltainen viranomainen pystyy nopeasti korjaamaan mahdolliset virheet tai puutteet, jotka havaitaan automaattisesti tai asianomaisissa paikalla tehtävissä tarkastuksissa, c) nautaeläinten uudelleentunnistusta korvamerkin hävitessä koskevia voimassa olevia kansallisia säännöksiä kehitetään asetuksen (EY) N:o 820/97 säännösten noudattamiseksi, d) eläinlääkintäviranomaiset osallistuvat täydellisesti asetuksen (EY) N:o 820/97 säännösten täytäntöönpanoon, e) siirtojen ilmoittamisen määräaikoja (7 päivää) koskevia voimassa olevia kansallisia säännöksiä sovelletaan, f) virkaeläinlääkärit varmistavat passien validointimenettelyt, g) toteutetaan toimenpiteitä vahvistettujen seurantamenettelyjen täydelliseksi noudattamiseksi komission asetuksen (EY) N:o 2630/97(2) mukaisesti ja i) toimivaltainen viranomainen toteuttaa toimenpiteitä varatietokannalle määrättyjen turvallisuusedellytysten parantamiseksi; Itävallan viranomaiset ovat sitoutuneet panemaan täytäntöön kyseiset parannustoimenpiteet viimeistään 30 päivänä syyskuuta 1999; Itävallan viranomaiset ovat sitoutuneet ilmoittamaan komissiolle edellä mainittujen toimenpiteiden täytäntöönpanon aikana mahdollisesti havaituista ongelmista, ja 3) Itävallan tilanteen kehittymisen vuoksi on syytä tunnustaa nautaeläimiä koskevan tietokannan toimintakelpoisuus, ON TEHNYT TÄMÄN PÄÄTÖKSEN: 1 artikla Nautaeläimiä koskevan Itävallan tietokannan todetaan olevan toimintakelpoinen 1 päivästä lokakuuta 1999. 2 artikla Tämä päätös on osoitettu Itävallan tasavallalle. Tehty Brysselissä 28 päivänä heinäkuuta 1999. Komission puolesta Franz FISCHLER Komission jäsen (1) EYVL L 117, 7.5.1997, s. 1. (2) EYVL L 354, 30.12.1997, s. 23.
1999/546/EY: Komission päätös, tehty 13 päivänä heinäkuuta 1999, nautaeläimiä koskevan Alankomaiden tietokannan toimintakelpoisuuden toteamisesta (tiedoksiannettu numerolla K(1999) 2071) (ETA:n kannalta merkityksellinen teksti) (Ainoastaan hollanninkielinen teksti on todistusvoimainen)



Virallinen lehti nro L 209 , 07/08/1999 s. 0032 - 0032



KOMISSION PÄÄTÖS, tehty 13 päivänä heinäkuuta 1999, nautaeläimiä koskevan Alankomaiden tietokannan toimintakelpoisuuden toteamisesta (tiedoksiannettu numerolla K(1999) 2071) (ETA:n kannalta merkityksellinen teksti) (Ainoastaan hollanninkielinen teksti on todistusvoimainen) (1999/546/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon nautaeläinten tunnistus- ja rekisteröintijärjestelmän sekä naudanlihan ja naudanlihatuotteiden merkitsemisen käyttöönottamisesta 21 päivänä huhtikuuta 1997 annetun neuvoston asetuksen (EY) N:o 820/97(1) ja erityisesti sen 6 artiklan 3 kohdan ensimmäisen luetelmakohdan, ottaa huomioon Alankomaiden esittämän hakemuksen, sekä katsoo, että 1) Alankomaiden viranomaiset esittivät 28 päivänä joulukuuta 1998 komissiolle hakemuksen Alankomaiden nautaeläinten tunnistus- ja rekisteröintijärjestelmään kuuluvan tietokannan toimintakelpoisuuden toteamiseksi; hakemuksen mukana oli tarvittavat tiedot, jotka päivitettiin 28 päivänä huhtikuuta 1999, 2) Alankomaiden viranomaiset ovat sitoutuneet parantamaan tietokannan luotettavuutta varmistamalla erityisesti, että i) toimivaltainen viranomainen pystyy nopeasti korjaamaan mahdolliset virheet tai puutteet, jotka havaitaan automaattisesti tai asianomaisissa paikalla tehtävissä tarkastuksissa, ii) siirtojen, syntymän ja kuoleman ilmoittamista koskeva määräaika lyhennetään enintään seitsemään päivään ja iii) toimivaltainen viranomainen ilmoittaa pitäjälle säännöllisesti tämän tilarekisterin tilanteesta; lisäksi Alankomaiden viranomaiset ovat sitoutuneet muuttamaan nautaeläinten korvamerkkien koodausjärjestelmää koskevat maansa voimassa olevat säännökset vastaamaan asetuksen (EY) N:o 820/97 säännöksiä: Alankomaiden viranomaiset ovat sitoutuneet panemaan täytäntöön kyseiset parannustoimenpiteet viimeistään 30 päivänä syyskuuta 1999; Alankomaiden viranomaiset ovat sitoutuneet ilmoittamaan komissiolle edellä mainittujen toimenpiteiden täytäntöönpanon mahdollisesti havaituista ongelmista, ja 3) Alankomaiden tilanteen kehittymisen vuoksi on syytä tunnustaa nautaeläimiä koskevan tietokannan toimintakelpoisuus, ON TEHNYT TÄMÄN PÄÄTÖKSEN: 1 artikla Nautaeläimiä koskevan Alankomaiden tietokannan todetaan olevan toimintakelpoinen 1 päivästä lokakuuta 1999. 2 artikla Tämä päätös on osoitettu Alankomaille. Tehty Brysselissä 13 päivänä heinäkuuta 1999. Komission puolesta Franz FISCHLER Komission jäsen (1) EYVL L 117, 7.5.1997, s. 1.
1999/543/EY, EHTY, Euratom: Neuvoston päätös, tehty 29 päivänä heinäkuuta 1999, Euroopan unionin neuvoston pääsihteerin Jürgen Trumpfin toimikauden jatkamisesta



Virallinen lehti nro L 209 , 07/08/1999 s. 0028 - 0028



NEUVOSTON PÄÄTÖS, tehty 29 päivänä heinäkuuta 1999, Euroopan unionin neuvoston pääsihteerin Jürgen Trumpfin toimikauden jatkamisesta (1999/543/EY, EHTY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 207 artiklan 2 kohdan, ottaa huomioon Euroopan hiili- ja teräsyhteisön perustamissopimuksen ja erityisesti sen 30 artiklan 2 kohdan, ottaa huomioon Euroopan atomienergiayhteisön perustamissopimuksen ja erityisesti sen 121 artiklan 2 kohdan, ottaa huomioon Jürgen Trumpfin nimeämisestä Euroopan unionin neuvoston pääsihteeriksi 25 päivänä heinäkuuta 1994 tehdyn neuvoston päätöksen, sekä katsoo, että Jürgen Trumpfin toimikausi Euroopan unionin neuvoston pääsihteerinä päättyy 31 päivänä elokuuta 1999; kyseistä toimikautta olisi jatkettava, ON PÄÄTTÄNYT SEURAAVAA: 1 artikla Jatketaan Jürgen Trumpfin toimikautta Euroopan unionin neuvoston pääsihteerinä 1 päivästä syyskuuta 1999 sitä kuukautta seuraavan kuukauden viimeiseen päivään, jonka aikana neuvosto nimittää hänen seuraajansa. 2 artikla Muutetaan edellä mainittu, 25 päivänä heinäkuuta tehty päätös siltä osin kuin se on tämän päätöksen vastainen. 3 artikla Neuvoston puheenjohtaja huolehtii tämän päätöksen ilmoittamisesta Jürgen Trumpfille. Tämä päätös julkaistaan Euroopan yhteisöjen virallisessa lehdessä. Tehty Brysselissä 29 päivänä heinäkuuta 1999. Neuvoston puolesta S. HASSI Puheenjohtaja
1999/780/EY, EHTY, Euratom: Euroopan parlamentin päätös, tehty 27 päivänä lokakuuta 1999, Euroopan unionin oikeusasiamiehen nimittämisestä



Virallinen lehti nro L 306 , 01/12/1999 s. 0032 - 0032



EUROOPAN PARLAMENTIN PÄÄTÖS, tehty 27 päivänä lokakuuta 1999, Euroopan unionin oikeusasiamiehen nimittämisestä (1999/780/EY, EHTY, Euratom) EUROOPAN PARLAMENTTI, joka ottaa huomioon Euroopan yhteisön perustamissopimuksen ja erityisesti sen 21 artiklan toisen kohdan ja 195 artiklan, ottaa huomioon Euroopan hiili- ja teräsyhteisön perustamissopimuksen ja erityisesti sen 20 d artiklan, ottaa huomioon Euroopan atomienergiayhteisön perustamissopimuksen ja erityisesti sen 107 d artiklan, ottaa huomioon 9 päivänä maaliskuuta 1994 tekemänsä päätöksen oikeusasiamiehen tehtävien hoitamista koskevasta ohjesäännöstä ja hänen tehtäviensä hoitamista koskevista yleisistä ehdoista(1), ottaa huomioon työjärjestyksen 177 artiklan, ottaa huomioon 31. heinäkuuta 1999(2) julkaistun nimitysehdotuspyynnön, ottaa huomioon oikeusasiamiehen tehtävien hoitamista koskevan ohjesäännön ja yleisten ehtojen 6 artiklan 2 kohdan sekä työjärjestyksen 177 artiklan 3 kohdan mukaisesti jätetyt nimitysehdotukset, ottaa huomioon hyväksyttävien ehdokkaiden listan, ottaa huomioon ehdokkaiden kuulemistilaisuudet asiasta vastaavassa valiokunnassa 19. lokakuuta 1999, ottaa huomioon 27. lokakuuta 1999 pidetyssä istunnossa toimitetun äänestyksen, ON PÄÄTTÄNYT SEURAAVAA: Ainoa artikla Nimitetään Jacob Magnus Söderman Euroopan unionin oikeusasiamieheksi. Tehty Strasbourgissa 27 päivänä lokakuuta 1999. Euroopan parlamentin puolesta Puhemies Nicole FONTAINE (1) EYVL L 113, 4.5.1994, s. 15. (2) EYVL C 220, 31.7.1999, s. 29.